Source: http://docplayer.fi/3773119-15-1-2010-om-20-41-2009-lainvalmisteluosasto-rikos-ja-prosessioikeuden-yksikko-lsn-jaakko-rautio-arviomuistio.html
Timestamp: 2017-10-17 09:49:54+00:00
Document Index: 11747221

Matched Legal Cases: ['kko ', 'kko ', 'kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'KKO ', 'kko ', 'KKO ', 'kko ', 'tuomioistuin ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ']

OM 20/41/2009. Lainvalmisteluosasto Rikos- ja prosessioikeuden yksikkö LsN Jaakko Rautio. Arviomuistio - PDF
OM 20/41/2009. Lainvalmisteluosasto Rikos- ja prosessioikeuden yksikkö LsN Jaakko Rautio. Arviomuistio
Download "15.1.2010 OM 20/41/2009. Lainvalmisteluosasto Rikos- ja prosessioikeuden yksikkö LsN Jaakko Rautio. Arviomuistio"
Jaakko Lasse Tamminen
1 OM 20/41/2009 Lainvalmisteluosasto Rikos- ja prosessioikeuden yksikkö LsN Jaakko Rautio Arviomuistio Resursseja säästävä menettely, jossa rikoksen varhainen tunnustaminen voisi läpinäkyvässä menettelyssä johtaa rikoksesta muutoin seuraavaa rangaistusta lievempään rangaistukseen 1. Yleistä Oikeusministeriön eduskunnan perustuslakivaliokunnalle antamassa oikeudenkäynnin viivästymistä koskevassa selvityksessä ( , OM 77/03/2009) 1 todetaan, että ministeriössä selvitetään menettelyä, jossa tutkinta-, syyttäjä- ja myös tuomioistuinresursseja säästävä varhainen tunnustaminen voisi läpinäkyvässä menettelyssä johtaa rikoksesta muuten seuraavaa rangaistusta kevyempään rangaistukseen. Tässä arviomuistiossa pyritään arvioimaan sellaisen menettelyn, jossa rikoksen tunnustaminen johtaisi epäillylle nimenomaisen ja merkityksellinen edun saamiseen, soveltumista voimassa olevaan esitutkintaa, syyteharkintaa ja oikeudenkäyntiä koskevaan lainsäädäntöön ja käytäntöön. Asiallisesti menettely olisi sovellus useissa valtiossa käytössä olevasta plea bargain järjestelmästä (myös plea agreement). Tällaisesta järjestelmästä käytetään yleensä käsitettä syytteestä sopiminen taikka syytetingintä tai syytekauppa. Plea bargaining voidaan määritellä syyttäjän ja vastaajan väliseksi sopimukseksi, jossa vastaajan rikoksen tunnustamisen (syytteen myöntämistä) vastineeksi syyttäjä lupaa vastaajalle myönnytyksiä. Tunnustus määritellään vakiintuneesti asianosaisen selitykseksi siitä, että vastapuolen väite jostain selityksen antajalle epäedullisesta seikasta on tosi. Riita-asiassa, jossa sovinto on sallittu, tunnustus sitoo sen antanutta asianosaista (OK 17:4.1). Tunnustettu seikka on toteen näytetty eikä lisätodistelu ole tarpeen; tunnustuksella seikka tulee riidattomaksi. Muussa riita-asiassa ja rikosasiassa tunnustus on todiste, jonka näyttöarvon tuomioistuin harkitsee (OK 17:4.2). Käytännössä lievissä rikosasioissa tunnustus yksinkin riittää näytöksi langettavaan tuomioon. Vakavammissa rikosasioissa tulee olla tunnustuksen lisäksi myös muuta syytettä tukevaa näyttöä, jotta tuomitsemiskynnys ylittyisi. Juridisessa kielenkäytössä käytetään toisinaan käsitettä syytteen myöntäminen. Tällä tarkoitetaan yleensä syytteen teonkuvaukseen sisältyvien seikkojen tunnustamista. Siviiliprosessissa käsitteenä kanteen myöntäminen tarkoittaa asianosaisen selitystä siitä, että kanne voidaan hyväksyä. Kanteen myöntämisestä seuraa riita-asiassa, jossa sovinto on sallittu, että asia ratkaistaan kanteen mukaisesti myöntämisen perusteella tosiseikkoja enemmälti selvittämättä. Myöntäminen on näin ollen muodollinen ratkaisuperuste. Myöntäminen ei tässä merkityksessä käy päinsä indispositiivisessa riita-asiassa eikä rikosasiassa Yhdysvalloissa voidaan plea bargain käsittää nimenomaan syytteen myöntämiseksi, sillä rikoksen kiistäminen ei estä pätevää plea bargainingia. Käyntiosoite Postiosoite Puhelin Telekopio Sähköpostiosoite Eteläesplanadi 10 PL 25 (09) (09) HELSINKI VALTIONEUVOSTO
2 2(14) 2. Eräiden ulkomaiden järjestelmiä 3 Plea bargain järjestelmän juuret ovat Yhdysvalloissa ja muissa anglosaksisissa common law maissa, joista voidaan ottaa esimerkiksi Englannissa (ja Walesissa) noudatettu menettely. Menettelyä perustellaan nimenomaan prosessiekonomisilla eduilla, kun aikaisemmin vedottiin siihen, että tunnustus osoittaa katumusta ja tekijän ojentumista. Englannissa tunnetaan kolme syytteestä sopimisen muotoa: -charge bargain: sopimus koskee rangaistusvaatimusta joko esimerkiksi niin, että henkilö tunnustaa kaksi rikosta ja syyte kolmannesta jätetään nostamatta (myös count bargaining), tai niin, että tunnustamisen seurauksena syytettä ei nosteta törkeästä tekomuodosta, vaan syyte koskee perustekomuotoa (esimerkiksi törkeä varkaus vs. tavallinen varkaus) -fact bargain: syytteestä sopiminen koskee niitä tosiseikkoja, joihin syyttäjä syytteen tueksi vetoaa tai joilla on merkitystä rangaistuksen mittaamisessa. Esimerkiksi sopimus voi koskea sitä, ettei syyttäjä syytä törkeästä ryöstöstä, vaan syyte nostetaan törkeästä varkaudesta - varsinainen plea bargain (guilty plea, sentence bargaining): tunnustuksesta seuraa lievempi rangaistus; lievennys voi koskea rangaistuksen määrää tai rangaistuksen lajia (esimerkiksi ehdollinen vankeus ehdottoman asemesta) Toimijoina bargain menetettelyssä ovat yhtäältä syyttäjä sekä toisaalta syytetty ja hänen avustajansa. Plea bargain menettelyssä asia menee kuitenkin tuomarin päätettäväksi. Rangaistuksen lieventämisestä on annettu ohjeet (Sentencing Guidelines Council, Reduction in Sentence for a Guilty Plea, 2004), joiden mukaan alennuksen enimmäismäärä vaihtelisi asteikolla 1/3 1/10 ajatuksin, että mitä aiemmin tunnustus annetaan, sitä suurempi alennus on. Syytteestä sopiminen on sittemmin laajentunut common law maiden lisäksi eräisiin civil law maihin. 4 Viron plea bargain menettelyssä voidaan käsitellä rikoksia, joiden enimmäisrangaistus on neljä vuotta vankeutta. Vastaajan tai, jos jutussa on useampia vastaajia, kaikkien vastaajien sekä asianomistajan on suostuttava menettelyyn. Syyttäjän tulee selvittää vastaajalle, mitä sopimismenettely käytännössä tarkoittaa. Jos neuvotteluissa päästään sopimukseen, se sisältää teon rikosoikeudellisen ja teosta aiheutuneiden vahinkojen arvioinnin sekä sovitun rangaistuslajin ja rangaistuksen määrän. Sopimus vahvistetaan tuomioistuimessa, jossa olennaisinta on sen selvittäminen, että vastaaja edelleen ymmärtää sopimismenettelyn tarkoituksen ja että vastaaja on koko ajan halunnut asian sopia. Jos nämä edellytykset täyttyvät, tuomioistuin vahvistaa sopimuksen. Tuomioistuimen voi myös hylätä sopimuksen, jolloin asia palautuu syyttäjälle syyteharkintaan. Saksassa on käytössä toisentyyppinen plea bargain menettely, jossa asia ratkaistaan ehdollisella syyttämättä jättämisellä. Päätös voi koskea rikosta, josta ei ole säädetty ankarampaa vähimmäisrangaistusta kuin vuosi vankeutta. Soveltamisalaan kuuluu suurin osa huumausainerikoksista ja taloudellisiin etuihin kohdistuvista rikoksista. Jos syyttäjä ja vastaaja pääsevät yhteisymmärrykseen siitä, että vastaaja suorittaa tietyn rahasumman valtiolle, yleishyödyllisille yhteisöille tai rikosten uhreille, syyttäjä 3 Ks. myös Jukka Oikarainen, Plea bargaining, Oikeusvertaileva tutkimus syytteestä sopimisesta ja sen soveltumisesta suomalaiseen rikosprosessiin, Edilex Jäljempänä mainittujen valtioiden lisäksi jonkinlainen plea bargain -järjestelmä on käytössä ainakin Ranskassa, Italiassa ja Puolassa.
3 3(14) esittää tuomioistuimelle, että tutkinta lopetetaan. Jos tuomioistuin hyväksyy esityksen, juttu jää sillensä. Muussa tapauksessa asia palautuu syyttäjälle tavanomaisessa järjestyksessä käsiteltäväksi. Päätös on ehdollinen siinä mielessä, että jos sovittua summaa ei makseta, asia palautuu syyttäjän harkittavaksi. Sopimukseen suostuminen ei käsitä rikoksen tunnustamista, eikä maksettava korvaus ole rikosoikeudellinen seuraamus. Norjassa 5 on tunnustettuja rikosasioita varten kevennetty menettely, jossa voidaan käsitellä rikoksia, joista on säädetty enintään kymmenen vuotta vankeutta. Menettelyä voi pyytää syyttäjä ja vastaajan tulee suostua siihen.. Asia käsitellään yhden tuomarin kokoonpanossa suullisessa käsittelyssä, jossa vastaajan on tunnustettava teko. Lisäksi syyttäjällä on oltava muutakin näyttöä kuin tunnustus, joskaan tällaista todistelua ei tarvitse ottaa vastaan. Tuomioistuimen täytyy pitää menettelyn käyttämistä soveliaana. Tuomioistuin ei voi tuomita muuta kuin sen, mitä syyttäjä on vaatinut. Tuomioistuin voi kuitenkin tuomita omasta aloitteestaan myös lievemmän rangaistuksen. Jos vastaaja tunnustaa vähäisemmän teon, tuomioistuin voi syyttäjän kuulemisen jälkeen hyväksyä myös tällaisen tunnustuksen. Menettelyssä voidaan tuomita myös vahingonkorvauksia, jos ne ovat tuomioistuimen mielessä kiistattomia. Vastaajan hyväksymistä tähän ei tarvita. Kansainvälisen rikostuomioistuimen perussäännön 65 artiklassa säädetään tunnustamismenettelystä, jossa vastaajan tunnustamisesta tietyin edellytyksin seuraa, ettei asiassa järjestetä täysimittaista oikeudenkäyntiä, vaan tuomioistuin määrää rangaistuksen erityisessä syyllisyyden tunnustamismenettelyssä. Artiklan 5 kappaleen mukaan syyttäjän ja syytetyn väliset keskustelut syytteiden muuttamisesta, syyllisyyden tunnustamista tai rangaistuksen määrästä eivät sido tuomioistuinta. Kappale on tarkoitettu ehkäisemään syytteistä sopimista (HE 161/2000 vp). 3. Nykytila Suomessa 3.1. Rikosoikeus Rikoslain 6 luvun 6 :n 3 kohdassa mainitaan yhtenä rangaistuksen lieventämisperusteena tekijän pyrkimys edistää rikoksensa selvittämistä, jota voi olla muun ohella rikoksen tunnustaminen. Lievennystä on perusteltu paitsi moraalisilla myös prosessiekonomisilla syillä. 6 Luvun 8 :n 5 kohdan nojalla tunnustus voi johtaa myös rangaistusasteikon lieventämiseen ja luvun 12 :n 4 kohdan mukaan rangaistukseen tuomitsematta jättämiseen lisäedellytyksin, että rangaistusta on pidettävä kohtuuttomana tai tarpeettomana. Tunnustuksen merkitys rangaistuksen lieventämisperusteena ja tuomitsemattajättämisperusteena on tilastojen valossa vähäinen. Vuonna 2007 tuomioistuimissa sovellettiin RL 6:3.n 3 kohdan lieventämisperustetta 114 kertaa (0.2 % tuomituista) ja 6:12:n 4 kohdan tuomttsemattajättämisperustetta 93 kertaa, joista 74 tapauksessa mainittua 4 kohtaa sovellettiin ainoana perusteena. 7 5 Myös Tanskassa on vastaavanlainen menettely. Ks. Norjan ja Tanskan menettelyistä myös HE 271/2004 s HE 44/2002 s. 199, jossa myös todetaan, että vain oman rikoksen, ei sitä vastoin muiden rikosten selvittäminen on lieventämisperuste. Näin myös KKO Rikollisuustilanne 2008, Oikeuspoliittisen tutkimuslaitoksen tutkimuksia 247, 2009, s. 355 ja 358. Tuomioistuimia koskevat luvut ovat pysyneet varsin vakioina: lieventämisperustetta koskevat soveltamisluvut olivat 2004: 104, 2005: 118 ja 2006: 104; tuomttsemattajättämisperustetta koskevat soveltamisluvut olivat 2004: 121/85, 2005: 118/84 ja /83.
4 4(14) Tuomioistuinta koskevien lukujen osalta on kuitenkin huomattava, että tilastossa näkyvät vain tuomiossa mainitut lainkohdat. Lainkohta on saattanut jäädä erehdyksessä tai muusta syystä pois. Toisaalta tunnustuksella on voinut olla merkitystä rangaistuksen mittaamisessa alentavana tekijänä yleissäännöstä sovellettaessa, vaikkei suoranaisesti lieventämisperusteena tunnustus ei tuomioistuimen mielestä ollut käsillä. Vastaavasti tunnustuksella on saattanut olla tosiasiassa merkitystä tuomioistuimen päätyessä tuomitsematta jättämiseen, vaikka perusteeksi onkin merkitty muu lainkohta. Toisaalta on huomattava, että RL 6:3:n 3 kohdassa mainitaan lieventämisperusteena oman rikoksen selvittämisen lisäksi asianosaisten sovinto ja muu tekijän pyrkimys estää tai poistaa rikoksen vaikutuksia. RL 6:12:n mainitaan edellä mainittujen lisäksi vielä muitakin perusteita (RL 6:7:n kohtuullistamisperusteet ja sosiaali- tai terveydenhuollon toimet). Voidaan olettaa, että kuten syyttämättäjättämisen osalta on asianlaita, myös tuomitsematta jättämisessä on sovinto ja ehkä jotkin muutkin perusteet kuin tunnustaminen olleet yleensä ne, joihin tuomio on perustettu. Tilastoista ei siis saada tarkkaa vastausta siihen, milloin rangaistuksen lieventäminen tai tuomitsemattajättäminen on perustunut nimenomaan tunnustukseen tai muuhun myötävaikuttamiseen. Selvältä kuitenkin näyttää, että varsin harvoissa tapauksissa tunnustuksella on ollut merkitystä. Sellaista käytäntöä, jossa tunnustus palkittaisiin säännönmukaisesti, ei näytä olevan. Tässä on syytä huomata, että vuonna 2007 oli jo voimassa ROL 5 a luku tunnustusta edellyttävästä kirjallisesta menettelystä käräjäoikeudessa. Oman rikoksen selvittäminen ei ole peruste tehdä syyksilukevaa ns. seuraamusluonteista syyttämättäjättämispäätöstä. Välillisesti tunnustus voi saada merkitystä lieventämisperusteena osana lainkohdissa tarkoitettua tekijän ja asianomistajan välistä sovintoa. Tällainen sovinto on myös peruste seuraamusluonteiselle syyttämättäjättämispäätökselle (ns. kohtuusperuste, ROL 1:8:n 1 kohta). 8 Sovinto voi oilla tulosta rikosasioiden ja eräiden riita-asioiden sovittelusta annetun lain (1015/2005) mukaisesta menettelystä, mutta sovinto voi syntyä periaatteessa myös millä muulla tavalla tahansa. Välillistä merkitystä tunnustuksella voi olla myös kohdassa mainitun perusteen, tekijän toiminnan rikoksen vaikutusten estämisen tai poistamisen kannalta. Seuraamusluonteinen syyttämättäjättämispäätös voi perustua myös siihen, että henkilö on tehnyt muita rikoksia, eikä syyttämättä jätetystä rikoksesta tuomittava rangaistus vaikuttaisi olennaisesti rangaistuksen kokonaismäärään (ns. konkurrenssiperuste, ROL 1:8:n 2 kohta). Syyttämättä jättäminen kohtien perusteella edellyttää myös, ettei yleinen tai yksityinen etu vaadi syytteen nostamista. Todennäköisesti seuraava ROL 1:7-8:ään perustuva syyttämättäjättämispäätös on peruste jättää esitutkinta toimittamatta tai lopettaa se (ETL 4.3 ). Tästä päättää syyttäjä tutkinnanjohtajan esityksestä Prosessioikeus Tunnustuksen merkitys näkyy käytännössä ennen muuta prosessilajin valinnassa eli siinä, että tunnustus ohjaa rikosasioita täysimittaista oikeudenkäyntiä keveämpään menettelyyn. ROL 5 a luvun mukaisessa kirjallisessa käräjäoikeusmenettelyssä voidaan käsitellä tunnustettuja rikoksia, joista säädetty enimmäisrangaistus on kaksi vuotta vankeutta: Menettelyssä voidaan tuomita 8 ROL 1:8:n 1 kohdan nojalla on tehty syyttämättäjättämispäätöksiä seuraavasti: 2005: 1803, 2006: 2035, 2007: 2477 ja 2008:2821. vuonna Tyypillisesti päätös oli seurausta asianosaisen sovinnosta. Ks. Rikollisuustilanne 2008 s. 330.
5 5(14) enintään yhdeksän kuukauden vankeusrangaistus. Menettelyssä voidaan tuomita myös rikoksen johdosta myös muita rikosoikeudellisia seuraamuksia ja vahingonkorvauksia. Vastaajalle ei voida tuomita yli kuuden kuukauden vankeusrangaistukseen varaamatta hänelle tilaisuutta antaa suullinen lausuma tuomioistuimessa. Menettelyssä ei voida käsitellä alaikäisen tekemiä rikoksia. Asianomistajan on luovuttava suullisesta oikeudenkäynnistä. ROL 5 a luvun mukaisessa kirjallisessa menettelyssä käsitellään noin kolmasosa käräjäoikeuksien rikosasioista. Voimassa olevan lain mukaan voidaan rangaistusmääräysmenettelyssä määrätä sakkorangaistus ja lievä menettämisseuraamus rikoksesta, josta säädetty enimmäisrangaistus on enintään kuusi kuukautta vankeutta, pois lukien eräät rikostyypit. Asian ratkaisee syyttäjä valvontaa suorittavan virkamiehen, yleensä poliisin vaatimuksesta. Rikesakkomenettelyssä poliisi voi määrätä rikesakon sellaista teosta, josta rikesakko on säädetty seuraamukseksi. Kummassakaan menettelyssä ei järjestetä oikeudenkäyntiä. Asia ei myöskään mene syyteharkintaan. Esitutkinta toimitetaan yleensä suppeana. Epäillyn suostumusta tai tunnustusta ei vaadita menettelyiden käyttämiseen, vaan myös kiistetty asia voidaan käsitellä menettelyissä. Tosin käytännössä lähes kaikki asiat ovat sellaisia, joissa vastaaja ei kiistä tekoa. Epäilty voi vastustaa rangaistusmääräysmenettelyn mukaista rangaistusvaatimusta, jolloin asia siirtyy tavalliseen rikosprosessiin. Epäilty voi saattaa rikesakkomääräyksen käsiteltäväksi tuomioistuimessa. Rangaistusmääräysmenettelyn käyttäminen edellyttää kuitenkin asianomistajan suostumuksen, eikä rikesakkomenettelyyn tule turvautua, jos asianomistajalla on ilmeisesti vaatimuksia asiassa. Rangaistusmääräys- ja rikesakkomenettelyssä käsitellään noin kolme neljäsosaa rikosasioista. Jatkossa (HE 94/2009) lievä rikosasia voitaisiin käsitellä tuomioistuimen ulkopuolella summaarisessa menettelyssä, jonka soveltamisala vastaisi asiallisesti voimassa olevia rangaistusmääräys- ja rikesakkomenettelyitä. Poliisi määräisi rikesakon sekä liikenteeseen liittyvistä rikoksista ja näpistyksistä 20 päiväsakon suuruisen sakkorangaistuksen. Syyttäjä ratkaisisi muita rikostyyppejä koskevat asiat ja ne asiat, joissa määrättäisiin sanottua suurempi määrä päiväsakkoja. Uusi summaarinen menettely tulisi kysymykseen vain, jos vastaaja tunnustaa teon ja hyväksyy seuraamuksen sekä suostuu asian käsittelyyn tässä menettelyssä ja luopuu oikeudesta oikeudenkäyntiin. Laissa ei säädetä vastaajalle mitään seuraamukseen liittyvää etua siitä, että asia käsitellään ROL 5 a luvun mukaisessa tai ehdotetussa summaarisessa menettelyssä. Kannustin on se, että vastaajan ei tarvitse osallistua suulliseen oikeudenkäyntiin. Lisäksi ROL 5 a luvun menettelyssä vastaajan tiedossa on laissa säädetty enimmäismäärä konkreettiselle rangaistukselle. Uudessa summaarisessa menettelyssä vastaaja saisi nopeasti tietää lopputuloksen, koska hänen olisi hyväksyttävä seuraamus. Kuten aiemmin on todettu, tunnustus on rikosasioissa ensisijaisesti näyttöä. Tunnustuksella on selvä yhteys siihen, kuinka laajalti rikosasiassa hankitaan selvitystä. Rikoksen laatu vaikuttaa hankittavan selvityksen laajuuteen ja tutkinnan perusteellisuuteen. Lievimmissä rikoksissa tunnustus periaatteessa on riittävä näyttö langettavaan tuomioon, kun taas esimerkiksi henkirikoksissa pyritään selvittämään asia perin pohjin. Tunnustus riittänee aina esitutkinnan aloittamista koskevan syytä olettaa -kynnyksen ylittymiseen, ja sama koskenee pitkälti myös syytteen nostamista törkeimpiä rikoksia lukuun ottamatta
6 6(14) (todennäköiset syyt, ROL 1:6). 9 Vaadittavan selvityksen laajuus otetaan huomioon kaikissa prosessin vaiheissa (esitutkinta, syyteharkinta, oikeudenkäynti). Esitutkinta on aloitettava, kun on syytä epäillä, että rikos on tehty (ETL 2 ). Esitutkinnassa asia on valmisteltava niin, että todistelu voidaan pääkäsittelyssä ottaa vastaan yhdellä kertaa (ETL 5.2 ). Esitutkintalaissa ei säädetä tunnustuksen vaikutuksesta esitutkinnan laajuuteen, joskin tunnustuksella on merkitystä tähän. Uuteen esitutkintalakiin ehdotetaan nimenomaisesti kirjattavaksi, että epäilty rikos on selvitettävä asian laadun vaatimalla tavalla. Tällä viitataan muun muassa siihen, että mitä vakavammasta rikoksesta on kysymys, sitä perusteellisempi esitutkinta tulee toimittaa. 10 Esitutkintalain 24 :ssä kielletään tunnustuksen hankkiminen lupauksella erityisistä eduista tai muulla hylättävällä keinolla. Puolustusministeriön asettama Sotilaskurinpito- ja poliisitoimintatyöryhmä on antanut osamietinnön, joka sisältää ehdotuksen uudeksi sotilaskurinpitolaiksi (www.defmin.fi/index.phtml?s=466). Työryhmä ehdottaa, että voimassa olevaa lakia asiallisesti vastaten lievä rikos voitaisiin käsitellä sotilaskurinpitomenettelyssä, jos epäilty on tunnustanut teon tai syyllisyys on muuten selvä. Uusi on ehdotus siitä, että jos epäilty tunnustaa teon, esitutkintaa ei tarvitse enemmälti jatkaa, vaan asia voidaan siirtää ratkaistavaksi, jos 1) teko on vähäinen, 2) on selvää, ettei asianomistajalla ole vaatimuksia, ja 3) esitutkinnan jatkaminen on asian selvitettyyn tilaan nähden kokonaisuutena arvioiden tarpeetonta. Esitutkinnan riittävyyden kontrolloi lähtökohtaisesti syyttäjä hänelle toimitetun esitutkintapöytäkirjan perusteella. Syyttäjä voi tarvittaessa pyytää poliisilta lisätutkimusta toimittamista (ETL 15.2 ). Myös asianosaiset voivat pyytää lisätutkintaa, jolloin asiasta päättää esitutkintavaiheessa tutkinnanjohtaja ja syyteharkinnan aikana syyttäjä (ETL 15.3 ). Myös tuomioistuimella on OK 17.8:n mukaan oikeus tietyin poikkeuksin päättää lisätodisteiden hankinnasta, mutta säännöstä tulkitaan niin, ettei syytettä tukevan lisätodistelun hankkiminen ole tuomioistuimen asia (esim. KKO 1995:44). 4. Arvioita plea bargain järjestelmistä Suomessa ja Ruotsissa 4.1. Suomi Apulaisoikeuskanslerin sijainen (Valtioneuvoston oikeuskanslerin kertomus vuodelta 2004 s. 83) on nähnyt plea bargain järjestelmän viitteitä tapauksessa, jossa poliisimies oli ennen rangaistusvaatimuksen antamista ilmoittanut luopuvansa toimenpiteistä, jos epäilty myöntää syyllisyytensä ja sopii asianomistajan kanssa korvauksista. Poliisimiehen menettelyä pidettiin virheellisenä. Plea bargain järjestelmän soveltuvuutta Suomeen ovat arvioineet tuomioistuinlaitoksen kehittämiskomitea ja valtakunnansyyttäjän asettama työryhmä. 11 Molemmat suhtautuivat kielteisesti plea bar- 9 Ks. esim. Juha Halijoki, Vastaajan tunnustus rikosprosessissa, DL 2004 s Esitutkintalain, pakkokeinolain ja poliisilain kokonaisuudistus, Esitutkinta- ja pakkokeinotoimikunnan mietintö, KM , s. 49 ja Tuomioistuinlaitoksen kehittämiskomitean mietintö, oikeusministeriön komiteanmietintö 2003:3, s , ja Syyttäjän toimenkuvan kehittäminen, työryhmämietintö , Valtakunnansyyttäjänviraston julkaisusarja nro 1, s Komiteanmietinnöstä tehdyn lausuntotiivistelmän mukaan lausunnonantajista 21 otti kantaa syytteestä sopimiseen. Heistä 17 vastusti tällaisen menetelmän käyttöönottoa ja 4 (Helsingin hovioikeus, Haapajärven ja Loviisan käräjäoikeudet sekä
7 7(14) gain järjestelmän omaksumiseen. Molemmat viittasivat siihen, että Suomen järjestelmän peruspiirteitä ovat rikosoikeudellinen legaliteetti- eli syytepakkoperiaate ja virallisperiaate. Rikosprosessissa pyritään selvittämään aineellinen totuus. Sekä komitea että työryhmä kuitenkin katsoivat, että tunnustukselle ja muullekin asian selvittämisen edistämiselle tulisi antaa entistä suurempi arvo rangaistuksen lieventämisessä. Valtakunnansyyttäjä Matti Kuusimäki on perustuslakivaliokunnalle osoitetussa ja päivätyssä selvityksessä oikeuskäyntien viivästymisestä todennut - käsiteltyään ensiksi eräitä plea bargain järjestelmiä ja viitattuaan syyttäjälaitoksen niukkoihin resursseihin - seuraavaa: Näin ollen jonkin edellä kuvattuja menetelmiä vastaavan järjestelmän käyttöön ottamista on tarpeen harkita Suomessakin. Tällöin joudutaan arvioimaan, sallivatko vastaajan oikeusturva, yhdenvertaisuusperiaate ja virallisperiaate sitä, että vastaajalle myönnetään valtaa sopimusmenettelyssä tunnustaa rikos niin, että täysimääräisestä rikosprosessista luovutaan ja vastaaja saa tunnustuksensa johdosta alennuksen rangaistuksesta. Tavoitteena olisi, paitsi antaa asianosaiselle omassa asiassaan enemmän päätösvaltaa, ajan, rahan ja vaivan säästäminen, jotta oikeuslaitos selviäisi lakisääteisistä tehtävistään ja jotta viranomaisten voimavarat voitaisiin kohdistaa mahdollisimman tarkoituksenmukaisella tavalla. Lakisääteinen sopimusjärjestelmä on mahdollista luoda sellaiseksi, että siinä huomioidaan asianmukaisesti yleinen etu ja vastaajan oikeusturvavaatimukset niin, että vastaajat lainoppineiden avustajiensa avulla kykenevät itsenäisesti päättämään, mikä on heidän etunsa mukaista. Eli haluavatko he sopia asian vai, sinänsä ilman mitään estettä, osallistua raskaaseen ja pitkäkestoiseen oikeudenkäyntiin. Siitä päätellen, miten laajassa käytössä edellä mainitut järjestelmät eri maissa ovat "maistuisi" ensimmäinen vaihtoehto monelle suomalaisellekin rikolliselle, sanokoot oikeustieteilijät siitä mitä tahansa. Oikeuskirjallisuudessa on vastustettu syytteestä sopimista (professorit Jyrki Virolainen, Antti Jokela, Matti Tolvanen, dosentti Pasi Pölönen, OTT Mikko Vuorenpää, Jukka Oikarainen, Jukka Loiva). Matti Tolvanen on kuitenkin pohtinut asianosaisten määräämistoimia voimassa olevan ja säädettävän lain kannalta. 12 Tolvanen on katsonut, että syyttäjä voisi nykyisten säännösten puitteissa luvata, ettei syytettä nosteta, jos asianosaiset (asianomistaja ja epäilty) pääsevät sovintoon. Lupaus ei olisi sinänsä juridisesti velvoittava, mutta hyvän syyttäjätavan vuoksi lupaukseen pitäisi voida luottaa. Tolvanen katsoo myös, että jos syyttäjä ja vastaaja ovat yhtä mieltä jostain tosiseikasta, toisin sanoen vastaaja tunnustaa jonkin tosiseikan, tällä on merkitystä todistelun kannalta. Etenkin jos vastaajalla on avustaja, tunnustuksella voisi riittää tosiseikkaa koskevaksi todisteluksi. Tolvanen yhtyy siihen vakiintuneeseen kantaan, että seuraamuksen määrääminen kuuluu tuomioistuimelle. Syyttäjä voi kuitenkin puoltaa alennetun rangaistuksen tuomitsemista vastaajan myötävaikutuksen perusteella. Tolvasen mielestä olisi perusteltua, että tuomioistuimet antaisivat entistä enemmän painoa syytäjien käsityksille rangaistuksen lajista ja määrästä, joskaan hän ei pidä asianmukaisena enimmäismäärien esittämistä tuomioistuimille. Lahden kihlakunnan syyttäjänvirasto) suhtautui neutraalisti tai edellytti asian selvittämistä, ks. oikeusministeriön lausuntoja ja selvityksi , s Matti Tolvanen, Asianosaisten määräämistoimista rikosprosessissa, DL 2003 s , erit. s Ks. myös Jukka Loiva, Syytetingintä ratkaisu todisteluongelmiin talousrikosjutuissa, Helsinki Law Review 2008 s (julkaistu myös Edilexissä ).
8 8(14) Nelosen uutiset ( ) on selvittänyt ali- ja hovioikeustuomareiden, syyttäjien ja asianajajien suhtautumista plea bargain järjestelmään Ruotsi Plea bargain järjestelmää on arvioitu mietinnössä SOU 2005: Järjestelmää ei suositeltu otettavaksi käyttöön, mutta mietinnössä kuitenkin katsottiin, että tunnustus tai myötävaikutus oman rikoksen selvittämiseen voisi saada aikaisempaa merkittävämmän aseman. Tällainen asema tulisi kuitenkin saada sijaa vain vaikeasti selvitettävissä rikoksissa, kuten talous- ja ympäristörikoksissa. Sinänsä mitään rikoslajia ei ole aihetta jättää pois, mutta tyypillisesti rattijuopumuksissa ei alennukselle olisi perusteita. Kruununtodistajajärjestelmää ei puolleta, vaan nimenomaan oman rikoksen selvittämisen tuntuvasta helpottamisesta voisi saada lievennystä. Sen määrä olisi arvioitava tapauskohtaisesti. Mietinnön mukaan tunnustetut rikosasiat voitaisiin käsitellä kirjallisessa menettelyssä, jos asianosaiset eivät vaadi suullista käsittelyä. Edellytyksenä on, että syyttäjä on esittänyt täsmällisen vaatimuksen seuraamuksista eikä tuomioistuin tuomitsisi ankarampaa seuraamusta. Periaatteessa ei olisi rajoitusta kirjallisessa menettelyssä tuomittavan seuraamuksen ankaruudelle, mutta vain lyhyehkö vankeusrangaistus tulisi kysymykseen. Voimassa olevan oikeuden mukaan Ruotsissa voidaan tuomita käräjäoikeuden kirjallisessa menettelyssä sakkorangaistus (RB 45:10a). Ruotsin valtakunnansyyttäjän asettama työryhmä on pohtinut keinoja tehostaa suurien ja monimutkaisten rikosasioiden käsittelyä. 15 Työryhmä lähti siitä, että olisi harkittava entistä enemmän selvitettävä rikosjutussa riidattomat ja riitaiset seikat. Historiallisesti katsottuna ennen todistusoikeusuudistuksia (Suomessa periaatteessa vuonna 1948) oli voimassa legaalinen todistusteoria, jonka mukaan tunnustus oli täysi näyttö rikoksesta sen laatuun katsomatta. Sittemmin omaksuttiin vapaa todistusteoria, joka toi mukanaan tunnustuksen merkityksen eriytymisen jutun laadun perusteella. Dispositiivisessa riita-asiassa tunnustus pannaan tuomion pohjaksi, kun taas rikosasiassa tunnustus on periaatteessa todiste muiden joukossa. Työryhmä kiinnitti huomiota siihen, että rikosoikeudenkäynti on akkusatorinen prosessi, josta on inkvisitoriset elementit karsittu suurelta osin pois. Asianosaisten, ei enää juurikaan tuomioistuimen asia- 13 Ks. Oikarainen s , taulukko s:lta 57. (Alkuperäislähdettä ei löytynyt sivuilta 14 Ett effektivare brottmålsförfarande några ytterligare åtgärder. Ks. erit. jaksot Effektivare hantering av stora och komplicerade brottmål Ks. erit. jaksot 6.2 ja 7.http://www.aklagare.se/upload/Dokumentsamling/Uppdrag,%20pm%20och%20rapporter/Rapporter/Effektivare%20hant ering%20av%20stora%20o%20komplicerade%20brottm%c3%a5l.pdf
9 9(14) na on päättää oikeudenkäyntiaineistosta. Periaatteessa kysymys on kahden tasavahvan osapuolen välisestä konfliktista. Olisi siten paikallaan katsoa, että syytetty voisi määrätä prosessin kohteesta. Tämä voisi olla jonkin seikan tunnustaminen, joka sitten asetettaisiin tuomion perustaksi ilman lähempää tutkintaa. Kysymys olisi siis riitaisten ja riidattomien seikkojen erottamisesta. Syytetyn ja hänen avustajansa tulisi ymmärtää määräämistoimen sisältö. Lisäksi tuomioistuimen ja syyttäjän olisi kontrolloitava määräämistoimen oikeellisuus. Määräämistoimi voisi tapahtua esitutkinnassa tai sen jälkeen. Epäillyn myötävaikutukselle pitäisi olla jokin kannustin. Tällainen voi olla ajansäästö ja sen osoittaminen, ettei epäillyllä ole mitään salattavaa. Työryhmän mielestä tunnustukselle pitäisi antaa entistä merkittävämpi paino rangaistuksen mittaamisessa. Toisaalta tunnustuksella pitäisi olla merkitystä syyllisyyskysymyksen ratkaisemisessa. Entistä vakavimmissakin rikosasioissa tulisi tunnustus olla riittävä langettavaan tuomioon. Tunnustuksesta tulisi myös seurata selvittämistoimien väheneminen. Työryhmä oli samaa mieltä edellä käsitellyn SOU-mietinnössä esitetyn kirjallisen menettelyn käyttöalan laajentamisen kanssa, mutta katsoi, että laissa tulisi Suomen lain tapaan olla katto tuomittavalle rangaistukselle. Työryhmän mielestä tunnustuksesta ja muusta myötävaikuttamisesta seuraavan rangaistuksen lieventämisen tulisi olla tuntuva, havaittavissa oleva ja niin suuri, että se kannustaisi tunnustuksen antamiseen. Syyttäjän tulisi esittää konkreettinen seuraamusvaatimus haastehakemuksessa. Työryhmä olisi valmis myös siihen, että tuomioistuin ei saisi tuomita vaadittua ankarampaa seuraamusta. Tästä seuraisi, että epäilty voisi saada tiedon ylärajasta jo esitutkinnan aikana ja syyttäjä voisi vastaavasti mahdollisimman tehokkaasti ohjata ja rajoittaa esitutkintaa. 16 Työryhmä suhtautuu periaatteessa myönteisesti syytteestä sopimiseen, jos se järjestetään oikeusturvavaatimusten edellyttämällä tavalla. Työryhmä ei ole kuitenkaan tehnyt enemmälti konkreettisia ehdotuksia 5. Alustavia havaintoja plea bargain järjestelmistä Suomen oikeuden kannalta Liitteessä on kootusti esitetty plea bargain järjestelmiä vastaan ja niitä vastaan esitetty näkökohtia. Tässä ei ole mahdollisuutta arvioida niitä kaikkia Suomen oikeuden näkökulmasta, mutta yksi näkökohta lienee syytä nostaa esiin, nimittäin asianomistajan asema. Suomessa on perinteisesti haluttu pitää asianomistajan asema kansainvälisessä katsannossa poikkeuksellisen vahvana. Asianomistajalla on pääsäännön mukaan toissijainen syyteoikeus. Lisäksi asianomistajan oikeuksista voidaan mainita oikeus hakea muutosta tuomioon, vaikka hän ei olisikaan käyttänyt puhevaltaa alemmassa tuomioistuimessa (ROL 1:14), a eräin poikkeuksin oikeus saada syyttäjä ajamaan hänen yksityisoikeudellista vaatimustaan (ROL 3:9). Norjassa ja Tanskassa asianomistajalla ei pääsäännön mukaan ole syyteoikeutta. Englannissa (ja Walesissa) on puolestaan syyteoikeus kaikilla, mukaan lukien luonnollisesti 16 Toisin kuin Suomessa Ruotsissa syyttäjä on pääsäännön mukaan tutkinnanjohtaja.
10 10(14) rikoksen uhrilla. Ruotsissa asianomistajalla on vastaavantyyppinen syyteoikeus kuin Suomessa. 17 Edellä jaksossa 2. on käsitelty eräiden valtioiden plea bargain järjestelmiä. Ne voidaan jakaa kolmeen ryhmään: A. saksalainen ehdollinen syyttämättä jättäminen B. sentence bargaining (varsinainen plea bargain) C. charge/fact bargain. A. Saksalaisessa järjestelmässä rikosta ei tunnusteta, eikä asiassa langeteta syyllisyyden vahvistavaa tuomiota, vaan syytteestä luovutaan rahakorvausta vastaan. Korvaus ei ole rangaistus. Mallin ongelmana muun ohessa on, että se on vastoin aineelliseen totuuden periaatetta ja virallisperiaatetta. Malli saattaa johtaa rikosoikeusjärjestelmän preventiivisen tehon heikkenemiseen antaessaan ymmärtää, että kaikesta selviää maksamalla. Mallin korvausjärjestelmä on ongelmallinen, koska se suosii hyvätuloisia. B. Sentence bargain järjestelmään, jossa tunnustuksen seurauksena vastaaja saa lievemmän tuomion, liittyy myös ongelmia. Toisaalta tunnustus tunnetaan jo laissa rangaistusta lieventävänä perusteena. Edellä käsitellyille ulkomaisille järjestelmille on yhteistä se, että syyttäjän ja vastaajan sopimus menee tuomioistuimen harkittavaksi, joka myös viime kädessä päättää rangaistuksesta. Tällaista järjestelmää voidaan pitää puollettavana esimerkiksi läpinäkyvyyttä edistävänä ja oikeusturvaa vahventavana seikkana. Kiinnostavia ovat jaksossa 4. esitellyt ajatukset siitä, että lähennetään tunnustusta vastaavanlaiseksi määräämistoimeksi kuin tunnustus on dispositiivissa riita-asioissa esimerkiksi niin, että tunnustus tekee relevantin tosiseikan riidattomaksi, eikä siitä ole tarpeen esittää enemmälti näyttöä, vaan tunnustettu seikka asetetaan tuomion perustaksi. Tämä vaikuttaa harkinnanarvoiselta lähestymistavalta. Toisaalta kysymystä tunnustuksen merkitystä voitaisiin lähestyä sen näyttöominaisuuden näkökulmasta. Mahdottomalta ei vaikuta ajatus antaa tunnustukselle merkitystä esimerkiksi legaalisen presumtion muodossa: tunnustettu seikka on tosi, jollei muuta näytetä tai ole aihetta epäillä. Viimeksi mainittu olisi ilmeisesti helpommin yhteen sovitettavissa vapaan todisteiden harkinnan periaatteen kanssa kuin tunnustus määräämistoimena. C. Charge/fact bargain -järjestelmien yhteisenä piirteenä on, että syyttäjän ja vastaajan välisessä sopimuksessa rajoitetaan jotain pois tavallisesti tuomioistuimen käsiteltäväksi kuuluvasta asiasta tai asioista. Poissulkeminen voi koskea syytekohtaa (jostain rikoksesta ei nosteta syytettä) tai syytteen teonkuvausta (syytteen tueksi ei vedota ankaroittavaan seikkaan kuten kvalifiointiperusteeseen). Tällaisen järjestelmän heikkoutena on läpinäkyvyyden puute, koska asiaa ei viedä tuomioistuimen arvioitavaksi. Toisaalta voidaan viitata siihen, että syyttäjän syyttämättäjättämispäätöksen varaan jää huomattava määrä asioita, eikä näitä voida saattaa tuomioistuimen tutkittavaksi. Syyttäjällä on oikeus jättää syyte nostamatta ns. konkurrenssiperusteella (ROL 1:8:n 2 kohta). Reagointikeinona on tehdä ns. muutosharkintakantelu ylemmälle syyttäjälle. Jos rikoksella on asianomistaja, hän voi nostaa syytteen toissijaisen syyteoikeutensa perusteella. 17 M.E.I. Brienen E.H. Hoegen, Victims of Crime in 22 European Criminal Justice Systems, 2000, s. 217, , 364 ja 891.
11 11(14) Poikkeuksena on se tilanne, että seuraamusluonteisesti syyttämättä jätetty asia viedään syyttämättä jätetyn vaatimuksesta tuomioistuimeen (ROL 1:10). Se kuitenkin ottaa kantaa vain siihen, onko asianomainen syyllistynyt rikokseen vai ei. Vaikka tuomioistuin katsoisi henkilön rikokseen syyllistyneen, rangaistusta ei langeteta, vaan ratkaisussa vain vahvistetaan syyllisyys. Vielä voidaan nostaa esiin se seikka, että tuomioistuin on sidottu syytteen teonkuvaukseen eikä tuomioistuin voi tuomita rangaistusta muusta teosta kuin siitä, josta rangaistusta on vaadittu (ROL 11.3). Asianomistajalla on oikeus syyteoikeutensa perusteella vedota syytteen tueksi myös muihinkin seikkoihin kuin niihin, jotka sisältyvät syyttäjän teonkuvaukseen. Sinänsä ei näytä olevan estettä säätä laissa siitä, että charge/fact bargain asia saatetaan tuomioistuimen tutkittavaksi. Tuomioistuinkontrolli näyttää kuitenkin yleisesti ottaen sopivan huonosti tällaisiin tilanteisiin. Olisi omalaatuinen tilanne, jos syyttäjä nostaisi syytteen kahdesta rikoksesta ja ilmoittaisi, että syytettä ei tunnustuksen vuoksi nosteta kolmannesta. Syyttäjän ratkaisun kontrolloimiseksi tuomioistuin joutuisi perehtymään ja arvioimaan kolmatta rikosta. Tuomioistuinkontrolli vaikuttaa myös arveluttavalta syyttäjien riippumattomuuden kannalta ajatellen esimerkiksi tilannetta, jossa tuomioistuin ilmoittaa syyttäjälle, ettei se hyväksy raskauttavan seikan poisjättämistä syytteen teonkuvauksesta. Kaikki plea bargain järjestelmät vaikuttavat huonosti sopivan yhteen asianomistajan syyteoikeuden kanssa. Nykykatsannossa tilanne lienee se, että plea bargain onnistuisi vain, jos rikoksella ei ole asianomistajaa tai jos asianomistaja suostuu tällaiseen menettelyyn. Muissa tapauksissa syytteestä sopimisen mahdollistamiseksi jouduttaisiin muuttamaan asianomistajan syyteoikeutta koskevaa sääntelyä. 18 Rikosjutuissa tunnustuksia annetaan nykyisin varsin usein. Ei vaikuta perustellulta, että tunnustus palkittaisiin aina. Tunnustuksen alentava vaikutus voisi koskea esimerkiksi vain joitain vaikeasti selvitettäviä rikoksia. Joka tapauksessa mahdollinen plea bargain tyyppinen järjestelmä tulisi rakentaa siten, ettei se rohkaise ensiksi kiistämään rikosta siinä toivossa, että myöhemmällä tunnustuksella saisi lievennyksiä. Tosin tällaisen edellytyksen kirjaaminen lakitekstiin voi olla haastavaa. Yhteenvetona voidaan todeta, että malli A:n (saksalainen ehdollinen syyttämättä jättäminen) ei sovellu Suomen oikeusjärjestykseen. Sitä vastoin ei voitane suoralta kädeltä sanoa, että malli B (sentence bargain) ja malli C (charge/fact bargain) olisivat vastoin oikeusjärjestyksen perusteita tai ihmis- tai perusoikeuksia. 19 Mallilla B vaikuttaa olevan mallia C selvemmin yhtymäkohdat nyt voimassa olevaan oikeuteen. 18 Ks. esim. Tolvanen DL 2003 s Euroopan ihmisoikeussopimuksen ja syytteestä sopimisesta ks. Effektivare hantering av stora och komplicerade brottmål s , jossa ristiriita ei katsota olevan.
12 12(14) 6. Kysymyksiä lausunnonantajille 1. Mitä mieltä yleisesti ottaen olette syytteestä sopimisesta? 2. Onko teillä kokemuksia käytännön tapauksista, joissa syytteestä sopiminen olisi ollut hyödyllinen tai toivottava menettelytapa? Jos on, niin millaisista tapauksista on olut kyse? Missä määrin järjestelmä olisi arvionne mukaan säästänyt resursseja ja nopeuttanut käsittelyä ja mihin arvionne perustuu? 3. Mitkä olisivat arvionne mukaan järjestelmän suurimmat edut? 4. Mitkä olisivat arvionne mukaan järjestelmän suurimmat haitat ja miten niitä voitaisiin vähentää? 5. Mikä muistiossa esitetyistä järjestelmistä plea (sentence) bargain, charge bargain tai fact bargain on käsityksenne mukaan parhaiten ja mikä huonointen soveltuisi Suomen oikeuteen ja millä perusteilla? 6. Tulisiko soveltamisalaan kuulua esimerkiksi vaikeasti selvitettävät talousrikokset kuten on joissakin yhteyksissä esitetty? Millaisissa muuntyyppisissä rikoksissa järjestelmää voitaisiin käyttää? 7. Tulisiko järjestelmän koskea vain rikoksia, joissa ei ole asianomistajaa tai joiden asianomistaja suostuu järjestelmän käyttämiseen? 8. Jos katsotte, että järjestelmän tulisiko koskea muitakin rikoksia, miten käsityksenne mukaan asianomistajan asema tulisi ottaa huomioon? 9. Onko tiedossanne muita syytteestä sopimista tehokkaampia lainsäädännöllisiä tai muita keinoja, joilla voitaisiin keventää tai nopeuttaa rikosprosessia ottaen huomioon perustuslain ja kansainvälisten sitoumusten vaatimukset?
13 13(14) Liite: Perusteluita plea bargain järjestelmiä vastaan ja puolesta Tässä jaksossa esitetään luettelonomaisesti näkökohtia syytteestä sopimisen puolesta ja sitä vastaan pyrkimättä erityisesti niitä systematisoimaan. Kohdat ovat osittain päällekkäisiä ja luonnollisesti painoarvoltaan huomattavan erilaisia. Näkökohtia syytteestä sopimista vastaan: -erittäin suuri osa rikoksista jo nykyisin tunnustetaan, eikä niissä tarvita syytteestä sopimista -jos tunnustus johtaisi selvemmin rangaistuksen alentamiseen kaikissa asioissa, tämä johtaisi melkoiseen rangaistusjärjestelmän lieventymiseen - legal transplant : yleinen yhteensopimattomuus oikeusjärjestelmän kanssa -yleisesti huoli vastaajan oikeusturvasta -vastaajan lähtökohtaisesti heikomman aseman huonontuminen edelleen -ongelmat suhteessa syyttömyysolettamaan ja myötävaikuttamattomuusperiaatteeseen -esitutkinnan painottuminen tunnustuksen saamiseen -syyttäjän objektiivisuusvelvoite - ylisyyttäminen (esimerkiksi syytettäisiin törkeästä tekomuodosta tai saman teon perusteella vaadittaisiin rangaistusta usean säännöksen perusteella, vaikka kyse on selvästi tavallisesta tekomuodosta tai selvästi vain yksi rangaistussäännös soveltuu) ja muu bluffaus -riski tunnustukseen painostamisesta tai houkuttelemisesta tms. -tunnustuksen aitous ja vapaaehtoisuus sekä tämän kontrollointi -riski vääristä tunnustuksista ja tuomioista -riski syyntakeettomien tuomitsemisesta -eri rangaistukset samanlaisesta teosta riippuen siitä, tunnustaako vai kiistääkö -ennustettavuuden puute ja epäyhtenäinen käytäntö -kansalaisten luottamus rikosoikeusjärjestelmän toimivuuteen ja uskottavuuteen (onko kaikki kaupan) -rikosoikeusjärjestelmän preventiivisen vaikutuksen vähentyminen -läpinäkyvyyden puute, jos kaupankäynti tapahtuu kulisseissa ja jos oikeudenkäyntiä ei järjestetä tai se on lyhyt ja muodollinen asianosaisten sopimuksen siunaamistilaisuus - kaupankäyntitaidon riippuminen vastaajan tai hänen avustajansa kyvyistä ja syyttäjän kyvyistä -asianomistajan aseman huomioon ottaminen -muiden rikosoikeudellisten seuraamusten kuin rangaistuksen määrääminen (esim. hyötykonfiskaatio) ja muiden liitännäisvaatimusten käsitteleminen (esim. takautumisoikeuden perusteella vaadittava vahingonkorvaus) -korruption lisääntymisen vaara -tuomioistuinten muuttuminen kumileimasimiksi -tunnustuksen vaikutus kanssasyytettyjen asemaan; vaara eräänlaisesta kruununtodistajajärjestelmästä Näkökohtia syytteestä sopimisen puolesta:: -prosessiekonomia yleisesti -esitutkintatoimenpiteiden vähentyminen -syyteharkinta- ja oikeudenkäyntiaiheiston supistuminen -oikeudenkäynnin keventyminen ja kevyempi kokoonpano -rikosprosessin (laajassa mielessä) nopeutuminen -plea bargain voi mahdollistaa näytön saamista tai helpottaa sitä -vähentynyt tarve käyttää perusoikeuksiin vakavasti puuttuvia esitutkintakeinoja (vangitseminen, telepakkokeinot) -rikosvastuu toteutuu (ainakin osittain), kun vastaaja tuomitaan jostain rikoksesta -vastaaja saa palkinnoksi lievemmän tuomion tai joitain syytteitä ei nosteta
14 14(14) -vastaaja saa nopeasti tiedon lopputuloksesta -todistelutarkoituksessa kuultavien henkilöiden ei välttämättä tarvitse osallistua oikeudenkäyntiin (oikeudenkäynnin rasitusten ja julkisuuden poisjääminen) -asianomistajan parantuneet mahdollisuudet saada vahinkonsa korvattua joissain tapauksissa - asianosaisille oikeudenkäynnistä aiheutuvien kustannusten ja haitan väheneminen -mahdollisten epävirallisten ja näkymättömien plea bargain menettelyiden tarpeettomuus
SYYTETINGINTÄ RATKAISU TODISTELUONGELMIIN TALOUSRIKOSJUTUISSA?
Jukka Loiva SYYTETINGINTÄ RATKAISU TODISTELUONGELMIIN TALOUSRIKOSJUTUISSA? Referee-artikkeli Joulukuu 2008 Julkaistu Edilexissä 2.12.2008 www.edilex.fi/lakikirjasto/5485 Julkaistu aiemmin: Helsinki Law
2 SOTILASOIKEUDENKÄYNTIASIOIDEN SYYTTÄJÄT JA TUOMIOISTUIMET
YLEINEN OHJE VKS:2010:2 Syyttäjille Dnro 17/31/10 Annettu Säädösperusta 3.3.2010 YSL 3 2 mom. YSL 4 Kumoaa Voimassa Yleisen ohjeen 1.4.2010 syyttäjille toistaiseksi VKS:2005:2 Dnro 37/31/05 Menettely sotilasoikeudenkäyntiasioissa
Lausunto Pyydettynä lausuntona Suomen syyttäjäyhdistys ry (jäljempänä yhdistys) esittää seuraavaa:
Suomen syyttäjäyhdistys ry Lausunto 30.01.2017 Asia: OM 4/41/2016 Sakkomenettelyn laajentamista koskeva työryhmän mietintö Lausunnon saate Tähän voitte halutessanne kirjoittaa saatteen lausunnollenne:
26/2012. Syyteneuvottelu ja syyttämättä jättäminen
26/2012 Syyteneuvottelu ja syyttämättä jättäminen 26/2012 Syyteneuvottelu ja syyttämättä jättäminen Oikeusministeriö, Helsinki 2012 8.5.2012 Julkaisun nimi Tekijä Oikeusministeriön julkaisu Syyteneuvottelu
Erityismenettelyt liittyen anonyymiin todisteluun
Erityismenettelyt liittyen anonyymiin todisteluun YLEINEN OHJE Dnro 28/31/15 29.2.2016 Voimassa 1.3.2016 - toistaiseksi Käyntiosoite Postiosoite Puhelin Telekopio Sähköpostiosoite Albertinkatu 25 A PL
Muistio syyteneuvottelua koskevan. lainsäädännön soveltamisesta
syyteneuvottelua koskevan lainsäädännön soveltamisesta Dnro 26/31/14 28.12.2015 Käyntiosoite Postiosoite Puhelin Telekopio Sähköpostiosoite Albertinkatu 25 A PL 333 00180 Helsinki 00181 Helsinki 029 562
RIKOSPROSESSI. Matti Tolvanen Rikos- ja prosessioikeuden professori
RIKOSPROSESSI Matti Tolvanen Rikos- ja prosessioikeuden professori Mitä on rikosprosessi? oikeudellisesti säädelty menettely, jossa tutkitaan ja ratkaistaan rikosvastuun edellytysten täyttyminen ja määrätään
Hovioikeuden kannanotto esitettyyn uudistukseen
VAASAN HOVIOIKEUS PL 217 65101 VAASA 25.4.2014 Oikeusministeriö oikeusministerio@om.fi Lainsäädäntöneuvos Maarit Leppänen maarit.leppanen@om.fi Viite: Lausuntopyyntö 27.2.2014, oikeusministeriön muistiosta
Hallituksen esitys Eduskunnalle laiksi oikeudenkäynnistä rikosasioissa annetun lain, oikeudenkäymiskaaren sekä eräiden muiden lakien rikosasioiden käsittelyä käräjäoikeudessa koskevien säännösten muuttamisesta
LAPIN KÄRÄJÄOIKEUS Oikeustalo, Valtakatu Rovaniemi Jory 12/16. Viite Oikeusministeriön lausuntopyyntö 11.1.
LAPIN KÄRÄJÄOIKEUS LAUSUNTO Oikeustalo, Valtakatu 17 96200 Rovaniemi 9.3.2016 Jory 12/16 Oikeusministeriö Asia: Lapin käräjäoikeuden lausunto arviomuistiosta Oikeusprosessien keventäminen Viite Oikeusministeriön
ARVIOMUISTIO Lainvalmisteluosasto OM 8/41/2015 Lainsäädäntöneuvos Jaakko Rautio 11.1.2016 Lainsäädäntöneuvos Ville Hinkkanen OIKEUSPROSESSIEN KEVENTÄMINEN Sisällys 1 Johdanto... 1 2 Kokoonpanojen keventäminen
17.1.2007 YSjäL 3 2 mom. VKS:2000:3 1.2.2007- toistaiseksi
YLEINEN OHJE syyttäjille VKS:2007:2 Dnro 5/31/07 Annettu Säädösperusta 17.1.2007 YSjäL 3 2 mom. Kumoaa Voimassa VKS:2000:3 1.2.2007- toistaiseksi Esitutkinnan rajoittaminen 1 Esitutkinnan rajoittamisen
Syyttäjän ratkaisut 2008
Oikeus 2009 Syyttäjän ratkaisut 2008 Syyttäjä ratkaisi 81 000 asiaa vuonna 2008 Vuonna 2008 syyttäjä ratkaisi Tilastokeskuksen mukaan 80 995 rikosoikeudellista asiaa, mikä on 2 552 enemmän kuin vuotta
Syyttämis- ja. tuomitsemiskäytäntö. Analyysi Leila Suvantola, tutkija, Poliisiammattikorkeakoulu VT, HTT, Ympäristöoikeuden dosentti
Syyttämis- ja tuomitsemiskäytäntö Analyysi 2013-2016 Leila Suvantola, tutkija, Poliisiammattikorkeakoulu VT, HTT, Ympäristöoikeuden dosentti Teemat Syyttäjän harkinta: ratkaisut esitutkinnan aikana ja
YLEINEN OHJE VKS:2007:4 syyttäjille Dnro 4/31/07. 29.1.2007 YSL 3 2 mom. VKS:2000:2 toistaiseksi VKS:2000:4
YLEINEN OHJE VKS:2007:4 syyttäjille Dnro 4/31/07 Annettu Säädösperusta 29.1.2007 YSL 3 2 mom. Kumoaa Voimassa VKS:2000:1 1.1.2007 alkaen VKS:2000:2 toistaiseksi VKS:2000:4 Syyttämättäjättämispäätöksen
Lakivaliokunnalle. PERUSTUSLAKIVALIOKUNNAN LAUSUNTO 7/2010 vp. hallituksen esityksen laiksi sakon ja rikesakon
PERUSTUSLAKIVALIOKUNNAN LAUSUNTO 7/2010 vp Hallituksen esitys laiksi sakon ja rikesakon määräämisestä sekä eräiksi siihen liittyviksi laeiksi Lakivaliokunnalle JOHDANTO Vireilletulo Eduskunta on 15 päivänä
Annettu Naantalissa 11 päivänä heinäkuuta 1997 Lakioikeudenkäynnistä rikosasioissa Eduskunnan päätöksen mukaisesti säädetään: 1 luku Syyteoikeudesta Yleissäännös 1 Rikosasiaa ei oteta tuomioistuimessa